प्रकाशकर बुवा

प्रकाशकर बुवा हे एक नारदीय कीर्तन परंपरेतील एक कीर्तनकार होते.त्यांचे नाव वासुदेव प्रकाशकर होते.

शिक्षण
त्यांना दत्तात्रय प्रकाशकर नावाचे वडीलबंधू होते.वडीलबंधू वेदशास्त्रसंपन्न होते. वासुदेव प्रकाशकर ह्यांनी त्यांच्या वडीलबंधूकडे ऋग्वेद, सामवेद, दशग्रंथ, पंचमहाकाव्य व्युत्पत्ती, कीर्तन, प्रवचन, यांचा अभ्यास केला. त्यांनी बडोद्याच्या महाराजा सयाजीराव विद्यापीठातून आयुर्वेदाचा अभ्यास केला. संगीत, नृत्य, नाट्य महाविद्यालयातून गायन विषयात स्नातक पदवी संपादन केली.

कीर्तन
दिनांक ४ एप्रिल १९५० पासून त्यांनी नारदीय कीर्तन परंपरेनुसार कीर्तन-प्रवचनाला सुरुवात केली.जवळजवळ साठ वर्षे त्यांनी देशभरात विविध ठिकाणी कीर्तने केली.अखिल भारतीय कीर्तन संस्था, दादर येथे त्यांनी तीन वर्षे अध्यापक म्हणून काम केले.
रंगभूमी
वासुदेव प्रकाशकर ह्यांनी संस्कृत आणि मराठी रंगभूमीवर आठ वर्षे काम केले.
वेदशास्त्रसंपन्न हरीभक्त परायण वासुदेव प्रकाशकर ऊर्फ प्रकाशकर बुवा ह्यांचे रविवार दिनांक २७ जुलै २०२५ रोजी वृद्धापकाळाने निधन झाले.त्यावेळी त्यांचे वय ९४ वर्षे होते.त्यांच्या मागे पत्नी, मुले, मुली, जावई, सुना, नातवंडे, पतवंडे असा परिवार आहे.
महाराष्ट्र टाईम्स, मंगळवार,२९ जुलै २०२५
संदर्भ व नोंदी

वर्ग:कीर्तनकार
वर्ग:मराठी रंगभूमी
वर्ग:संस्कृत रंगभूमी